આ બાળકીના શરીર પર રહેલા જૂની ઇજાના નિશાનોથી વહેમાયેલી પોલીસને તે બાળકીની કમકમાટીભરી હત્યા નિપજાવવામાં આવી હોવાનું જાણવા મળ્યું છે. સમગ્ર દિવસ દરમ્યાન પોલીસે આ કિસ્સામાં ઉંડાણમાં જઇ ઘણી બધી વિગતો પ્રાપ્ત કરી છે ત્યારે બીજી પત્નીની શોધમાં ગયેલા વિપ્ર યુવાનની રાહ જોવાઇ રહી છે તે દરમ્યાન આ બાળકીના મૃતદેહનું પોલીસે પેનલ પોસ્ટમોર્ટમ કરાવ્યું છે. જેમાંથી પણ કેટલીક ચોંકાવનારી વિગતો પ્રકાશમાં આવવા પામી છે. આ બનાવના મૂળ સુધી જવા માટે પોલીસ દ્વારા વિવિધ દિશાઓમાં તપાસ કરવામાં આવી રહી છે ત્યારે એકાદ-બે દિવસમાં સમગ્ર મામલાની તલસ્પર્શી હકીકતો પોલીસ દ્વારા જાહેર કરવામાં આવશે.